Դեբի Յոու

Դեբորա Էնն Յոու (, ), ամերիկացի համալսարանական սպորտային ադմինիստրատոր և նախկին համալսարանական բասկետբոլի մարզիչ։ Եղել է Հյուսիսային Կարոլինայի պետական համալսարանի մարզական տնօրենն ու նույն պաշտոնն զբաղեցրել է նաև Մերիլենդի և Սենտ Լուիսի համալսարաններում։ Նախկինում զբաղեցրել է Կենտուկիի համալսարանի, Օրալ Ռոբերտսի համալսարանի ու Ֆլորիդայի համալսարանի կանանց բասկետբոլի թիմերի գլխավոր մարզչի պաշտոնը։

Վաղ կյանք 
Ծնված լինելով Հյուսիսային Կարոլինա նահանգի Ջիբսոնվիլ քաղաքում՝ Յոուն հաճախել է Արևելա-կարոլինյան համալսարան, սակայն հետագայում դուրս մնացել այնտեղից, որից հետո հաճախել է Էլոնի համալսարան, որտեղ բասկետբոլ է խաղացել ու անգլերեն ուսումնասիրել։ 1987 թվականին խորհրդատվության բնագավառի մագիստրոսի աստիճան է ստացել Լիբերթի համալսարանումում։ Ամուսնացել ու ամուսնալուծվել է քոլեջի ուսանողական բասկետբոլի տղամարդկանց թիմի մարզիչ Լին Նանսի հետ։  1983 թվականին Օրալ Ռոբերթսի համալսարանում մարզումներ իրականացնելիս ամուսնացել է համալսարանի ադմինիստրատոր դոկտոր Ուիլյամ Բոուդենի հետ։

Կանանց բասկետբոլի մարզիչ 
Յոուն մարզել է կանանց բասկետբոլի թիմերը Կենտուկիի և Օրալ Ռոբերտսի համալսարաններում, նաև Ֆլորիդայի համալսարանում աշխատել որպես կանանց բասկետբոլի մարզիչ, և այդ համալսարանների վարկանիշ չունեցող թիմերը դուրս բերել լավագույն 20 ազգային վարկանիշներ ունեցող թիմերի մեջ։ 1985 թվականի հունվարի 10-ին նա և Գատորները հասել են Յոուի կարիերայի 150-րդ հաղթանակին։ Այդ խաղաշրջանից հետո Յոուն առաջխաղացում է ունեցել Գատոր աթլետիկայի ոլորտում՝ որպես ադմինիստրատոր և դրամահավաք։ Որպես գլխավոր մարզիչ ութ տարվա ընթացքում յուրաքանչյուր խաղաշրջանում միջինը տոնել է 20 հաղթանակ։

Մարզական տնօրեն

Սենտ Լուիս 
Մարզչական կարիերայից հետո Յոուն նաև եղել է Գրինսբորոյի Հյուսիսային Կարոլինայի համալսարանի մարզական դոցենտ։ 1990 թվականի օգոստոսին Սենտ Լուիսի համալսարանը Յոուին աշխատանքի է ընդունել որպես մարմնամարզական տնօրեն։ Լրատվամիջոցները հայտնել են նրա և տղամարդկանց բասկետբոլի մարզիչ Ռիչ Գրովերի միջև լարված հարաբերությունների մասին, որը Յոուն հերքել է։ Նա աշխատանքից ազատել է Գրովերին ու նրա փոխարեն վարձել Չառլի Սպունաուրին։ 1993-94 մրցաշրջանում Սպունաուրն արժանացել է Հենրի Իբա մրցանակին՝ ուսանողական սպորտի ազգային ասոցիացիայի մրցաշարին Սենտ Լուիսի թիմին առաջնորդելու համար և ստացել աշխատավարձի բարձրացում ու աշխատանքային պայմանագրի երկարացում մինչև 2000 թվականը։ Սենտ Լուիսի համալսարանում Յոուն մնացել է չորս տարի, որից հետո 1994 թվականի օգոստոսին աշխատանքի է ընդունվել նույն պաշտոնում Մերիլենդի համալսարանում։

Մերիլենդ 
Մերիլենդում նա դարձել է առաջին կին մարմնամարզական տնօրենը։ Նրա ղեկավարության ներքո Մերիլենդի աթլետիկայի բաժինը հավասարակշռել է իր տարեկան բյուջեները, որը նախկին տասնամյակում չէր արվել, իսկ գերատեսչության պարտքը 51 մլն դոլարից կրճատվել է մինչև 5,6 մլն դոլար։ 1994 - 2010 թվականների ընթացքում համալսարանի մարմնամարզական թիմը հաղթել է 20 ազգային մրցաշարերում, որոնցից տասնյոթը կանանց սպորտաձևերում՝ կանանց լաքրոս (8), դաշտային հոկեյ (4), կանանց բասկետբոլ և այլն։ Երեք առաջնության հավակնել են տղամարդկանց երկու թիմեր։ Մերիլենդի տղամարդկանց բասկետբոլի թիմն արժանացել է 2002 թվականի գավաթին, իսկ տղամարդկանց ֆուտբոլի թիմը՝ 2005 և 2008 թվականների համալսարանական գավաթին։  U.S. News & World Report մեդիաընկերությունը և Sports Illustrated սպորտային ամսագիրը Յոուի պաշոնավարման ընթացքում Մերիլենդի աթլետիկայի ծրագիրը դասել են երկրի լավագույն 20-յակում։ 2008 թվականին նրա աշխատավարձը եղել է $365,925.00։

Վերջին հաշվով Յոուն վերահսկել է անհիմն ֆինանսական պրակտիկան և եռանդազուրկ դրամահավաքը։ Միևնույն ժամանակ նա շռայլորեն գումար է ծախսել և երբ հեռացել է Մերիլենդից, մարմնամարզության բաժինը թողել է հսկայական պարտքի տակ։

2009 և 2010 ֆինանսական տարիներին Յոուի մարզական բաժինը հավասարակշռել է իր բյուջեն` նվազեցնելով իր պահուստային միջոցները։

Այն պարտքը, որով Յոուն թողել է Մերիլենդը, այնքան մեծ էր, որ նրա մեկնումից հետո երկու տարվա ընթացքում յոթ սպորտաձևեր կրճատվել են (տղամարդկանց և կանանց լող, կանանց ջրային պոլո, տղամարդկանց թենիս և մարմանմարզություն և այլն)։

Հաղորդվել է, որ Յոուն անհարթ հարաբերություններ է ունեցել Մերիլենդի բասկետբոլի տղամարդկանց մարզիչ Գարի Ուիլյամսի հետ։ 2009 թվականի հունվարին բասկետբոլի թիմը պայքարում էր իր մրցաշրջանի սկզբում, ինչը հանգեցրել է նրան, որ Ուիլյամսը հրապարակայնորեն առևտուր էր անում մարմնամարզական տնօրեն Քեթի Ուորթինգթոնի հետ աշխատանքի ընդունվելու մասին։ Փետրվարին Յոուն Ուիլյամսին աջակցության հայտարարություն է տարածել։ 2009 թվականին Ջոն Ֆայնշտայնը «Վաշինգտոն Փոստ» օրաթերթում գրել է․ «Դեբի Յոուն չի վարձել Գարի Ուիլյամսին։ Արդյո՞ք [Ուիլյամսը] համակերպվում է Դեբի Յոուի հետ։ Ոչ, դա բոլորը գիտեն»։

Հյուսիսային Կարոլինայի պետական համալսարան 
2010 թվականի հունիսի 25-ին Յոուն ընդունել է Հյուսիսային Կարոլինայի պետական համալսարանի մարմնամարզական տնօրենի աշխատանքը։ Կնքել է հնգամյա աշխատանքային պայմանագիր՝ տարեկան $350,000 աշխատավարձով ու $100,000 լրացուցիչ եկամուտով։

2010–11 բասկետբոլային մրցաշրջանից հետո Սիդնեյ Լոուն հրաժարական է տվել որպես Վուլֆպեքի մարզիչ։ 2011 թվականի ապրիլի սկզբին Յոուն նոր մարզիչ է նշանակել Ալաբամայի նախկին մարզիչ Մարկ Գոտֆրիդին, որը հենց առաջին մրցաշրջանում թիմին դուրս է բերել «Sweet 16»։

Աթլետիկայի կոլեգիալ տնօրենների ազգային ասոցիացիայի կողմից Յոուն 2019 թվականին արժանացել է Ջեյմս Քորբեթի հիշատակի մրցանակին․ բարձրագույն պատիվ, որին կարելի է հասնել քոլեջի աթլետիկայի կառավարման ոլորտում։

2019 թվականի մայիսի 1-ին Յոուն թոշակի է անցել։ Նույն օրը Բու Քորիգանն զբաղեցրել է Հյուսիսային Կարոլինայի պետական համալսարանի մարմնամարզական տնօրենի պաշտոնը։

Անձնական կյանք 
Նրա երկու քույրերը նույնպես աշխատել են աթլետիկայի ոլորտում։ Քեյ Յոուն եղել է Հյուսիսային Կարոլինայի պետական համալսարանի կանանց բասկետբոլի թիմի գլխավոր մարզիչը, իսկ Սյուզան Յոուն 1975-76 թվականներին դարձել է առաջին ամերիկուհին Հյուսիսային Կարոլինայի պետական համալսարանի կանանց բասկետբոլի թիմում։ Սյուզանը շարունակել է կանանց մարզել բազմաթիվ դպրոցներում, և թոշակի անցնելուց առաջ նրա վերջին հանգրվանը դարձել է Շառլոթ քաղաքի Քուինս համալսարանը։ Նրա եղբայր Ռոնը 1967 թվականին Կլեմսոնի համալսարանում ֆուտբոլի կրթաթոշակ է ստացել և այնտեղ խաղացել երկու տարի։ Զարմիկը՝ Վիրջիլ Յոուն, Հայ Փոյնթ համալսարանում աշխատել է որպես բասկետբոլի գլխավոր մարզիչ, որտեղ նա թույլ է տվել, որ առաջին կինը խաղա տղամարդկանց թիմում։ Յոու երեք քույրերն ու նաև Վիրջիլն ընդգրկվել են Հյուսիսային Կարոլինա նահանգի Փառքի սրահում։

Ծանոթագրություններ

Արտաքին հղումներ 

 NC State profile 

Սպորտային մասնագիտություններ
Բասկետբոլ ըստ երկրի